सेक्टर-25 के खाली प्लाॅटों में लगा दिए कूड़े के ढेर
हुडासेक्टर 11-12 में सफाई करके कूड़ा सेक्टर-25 के खाली मैदान में डाला जा रहा है। ड्रेन-1 और जिमखाना क्लब के बीच खाली मैदान में गंदगी के ढेर लगे हैं। पश्चिमी हवा चलती है तो सेक्टर में बदबू आती है। हालांकि शहर से निकलने वाले कूड़े के लिए निंबरी के पास जगह है।
हुडा सेक्टर नगर निगम के पास जा चुके हैं। कुछ दिन बाद स्टाफ भी हैंडओवर होने वाला है। हुडा में ठेकेदार के माध्यम से सफाई कराई जाती है। सेक्टर 11 12 में हर दिन सफाई कर कूड़ा तो निकाला जा रहा है, लेकिन इसे शहर से बाहर नहीं पहुंचाया जा रहा। सेक्टर 25 में ड्रेन के पास जगह-जगह कूड़े के ढेर लग गए हैं। सेक्टर 25 रेजिडेंट वेलफेयर एसोसिएशन प्रधान बलदेव राज वर्मा ने कहा कि सफाई कर्मचारी खर्च बचाने के लिए खाली मैदान में कूड़ा डाल रहे हैं। गर्मी में हवा चलने से सेक्टर के लोगों की परेशानी बढ़ जाती है। इस पर रोक लगाई जाए।
कूड़ा डाला तो करेंगे कार्रवाई : ठेकेदार
^सफाईकर्मचारियों को कूड़ा शहर से बाहर निंबरी में ही डालना है। सेक्टर 25 में कूड़ा डालने वालों की जानकारी लेकर उचित कार्रवाई की जाएगी। कृष्ण,सफाई ठेकेदार, हुडा
निंबरी में तय की गई है जगह : सफाई निरीक्षक
^शहरसे निकलने वाले कूड़े के लिए निंबरी में जगह तय की हुई है। हर दिन वहीं पर कूड़ा पहुंचाया जा रहा है। वहां ज्यादा कूड़ा पहुंचने के बाद रास्ता बनाने का कार्य किया गया है। हो सकता है इसलिए सेक्टर 25 में कूड़ा डाल दिया गया हो। हुडा का स्टाफ अभी नगर निगम में हैंडओवर नहीं हुआ है। ऐसे में सफाई ठेकेदार से इसकी पूछताछ की जाएगी। सुमितहुड्डा, सफाई निरीक्षक,
पानीपत. सेक्टर-25 जिमखाना क्लब के सामने ट्रैक्टर-ट्रॅाली से कूड़ा डाला जा रहा है, जिसे गांव निम्बरी में डालना चाहिए।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva